ΓΡΑΠΤΗ ΕΡΩΤΗΣΗ E-3503/01

υποβολή: Camilo Nogueira Romn (Verts/ALE) προς την Επιτροπή

(8 Ιανουαρίου 2002)

Θέμα: Νομοσχέδιο που κατέθεσε η Ισπανική Κυβέρνηση σχετικά με τα πανεπιστήμια

Η Ισπανική Κυβέρνηση κατέθεσε νομοσχέδιο για τα πανεπιστήμια, το οποίο εξετάζεται προς το παρόν στο πλαίσιο διαδικασίας κατεπείγοντος, από το Κογκρέσο των βουλευτών και προκάλεσε κύμα διαμαρτυριών σε ολόκληρη την πανεπιστημιακή κοινότητα, με διαδηλώσεις και κινητοποιήσεις στις οποίες συμμετείχαν οι πρυτάνεις των ισπανικών πανεπιστημίων, καθηγητές, φοιτητές και διοικητικό προσωπικό όλων των κρατικών πανεπιστημίων της Ισπανίας.

Επειδή για την κατάρτιση του νομοσχεδίου δενπήρξε διάλογος με την κοινότητα των πανεπιστημίων και με τις αυτόνομες κοινότητες, η αντίδραση της πανεπιστημιακής κοινότητας αποβλέπει στην απόσυρση του νομοσχεδίου της κυβέρνησης και στη ριζική αναθεώρησή του. Πολλά και σημαντικά είναι τα προβλήματα που δημιουργούνται από το εν λόγω νομοσχέδιο, μεταξύ των οποίων αναφέρονται η έλλειψη προβλέψεων για τη

βελτίωση της χρηματοδότησης των πανεπιστημίων και τωνποτροφιών για σπουδές, οι περιορισμοί της πανεπιστημιακής αυτονομίας, η συγκέντρωση των πανεπιστημιακών αρμοδιοτήτων των αυτόνομων κοινοτήτων, η θέσπιση μέτρων που ευνοούν περισσότερο τα ιδιωτικά πανεπιστήμια σε σχέση με τα δημόσια ή ακόμη η πολιτικοποίηση της διαδικασίας εκλογής των οργάνων διαχείρισης των πανεπιστημίων.

Τρία από τα ανωτέρω προβλήματα έχουν σχέση με την ένταξη των πανεπιστημίων του ισπανικού κράτους στο πανεπιστημιακό σύστημα της Ευρωπαϊκής Ένωσης, ως αναπόσπαστου μέρους της οικοδόμησης μιας πολιτικής και κοινωνικής Ευρώπης: ηποβάθμιση της πανεπιστημιακής αυτονομίας και η προσπάθεια καταδυνάστευσης των πανεπιστημίων από την πολιτική εξουσία, η έλλειψη συνοδευτικών μέτρων χρηματοδότησης ενώ τα ισπανικά πανεπιστήμια απέχουν σήμερα από τα πανεπιστήμια τωνπολοίπων ευρωπαϊκών κρατών ως προς τις επενδύσεις για την παιδεία και τη δημόσια έρευνα (το ποσοστό του ΑΕΠ που προορίζεται για την πανεπιστημιακή εκπαίδευση ανέρχεται σε 1,1 % ενώ ο μέσος όρος της ΕΕ είναι 2 % και οι επενδύσεις στην έρευνα και ανάπτυξη ανέρχονται σε 0,38 % ενώ ο ευρωπαϊκός μέσος όρος είναι 1,6 % και στη Γερμανία φθάνει έως 2,4 %) και, τέλος, η έλλειψη εγγυήσεων για τη δημιουργία ευρωπαϊκού πανεπιστημιακού χώρου. Με το νομοσχέδιο επιδιώκεται να δοθούν στο κράτος εξουσίες σχετικά με την πρόσβαση στο επάγγελμα του καθηγητή μέσω της συγκέντρωσης του συστήματος και να αφεθεί η πρόσβαση αυτή σε κλειστές ομάδες της πολιτικής και εκπαιδευτικής εξουσίας στο κέντρο του κράτους και του πανεπιστημιακού συστήματος και όλα αυτά σε αντίθεση με τις αρχές της Magna Carta των ευρωπαϊκών πανεπιστημίων.

Ποια μέτρα προτίθεται να λάβει η Επιτροπή απέναντι στο ισπανικό κράτος και το νομοσχέδιο για τα ισπανικά πανεπιστήμια ώστε να προστατευθεί η πανεπιστημιακή αυτονομία, να εξασφαλισθεί ένα δημοκρατικό δημόσιο εκπαιδευτικό σύστημα που θα εγγυάται την ισότητα των ευκαιριών σύμφωνα με το Χάρτη των Θεμελιωδών Δικαιωμάτων της ΕΕ και ώστε να αποφεύγονται τα εμπόδια που παρακωλύουν τη διαδικασία οικοδόμησης της πολιτικής και κοινωνικής Ευρώπης·

Απάντηση της κας Reding Εξ ονόματος της Επιτροπής

(4 Φεβρουαρίου 2002)

Σύμφωνα με το άρθρο 149 της συνθήκης για την Ευρωπαϊκή Ένωση, η Κοινότητα πρέπει να σέβεται πλήρως την αρμοδιότητα των κρατών μελών για την οργάνωση των εκπαιδευτικών συστημάτων. Η Επιτροπή συνεπώς δεν προτίθεται να λάβει ειδικά μέτρα για την Ισπανία και το νομοσχέδιο για τα πανεπιστήμια.